**Adásvételi szerződés**

Amely létrejött egyrészről a

**Nemzeti Filmintézet Közhasznú Nonprofit Zártkörűen Működő Részvénytársaság** (székhely: 1145 Budapest, Róna u. 174., adószáma: 23376159-2-42, cégjegyzékszám: 01-10-047056, képviseli: Ottinger Ildikó Andrea NFI Stúdió igazgató, meghatalmazás alapján), mint eladó (a továbbiakban: „**Eladó**”),

másrészről a (székhelye: ; adószáma: ; cégjegyzékszáma: ; képviseli: )

az Eladó és a Vevő a továbbiakban együttesen Felek, között az alulírott napon és helyen az alábbi feltételek mellett:

1. Eladó kijelenti és szavatolja, hogy kizárólagos tulajdonát képezik a jelen szerződés 2. számú mellékletét képező képeken látható filmes eszközök (a továbbiakban: „**Eszközök**”). Felek megállapodnak és Vevő kifejezetten elismeri, hogy az Eszközök személyes megtekintésére az Eladó lehetőséget biztosított, az Eszközök személyes megtekintésének elmulasztása a Vevő felelőssége. Vevő kijelenti, hogy jelen szerződés aláírását követően az Eszközök állapotával, minőségével kapcsolatos kifogást nem érvényesíthet.
2. Eladó és Vevő megállapodnak, hogy Eladó eladja, Vevő pedig megvásárolja az 1. pontban meghatározott, Eladó kizárólagos tulajdonában álló Eszközöket.
3. Az Eszközök Felek által kölcsönösen kialkudott teljes vételára \_\_\_. -Ft + ÁFA, azaz \_\_\_ forint plusz áfa, mely vételárat Vevő az Eladó által szabályszerűen kiállított díjbekérő keltét követő 7 (hét) naptári napon belül fizet meg a díjbekérőn feltüntetett számlaszámára történő utalással. Felek rögzítik, hogy az átutalás teljesítése az a nap, mikor az átutalt összeget a bank jóváírja az Eladó számláján. A jóváírás napjával elkészül az előleg számla. Felek megállapodnak, hogy a számla a Vevő aukciós regisztrációja során megadott címére kerül kiküldésre.

Amennyiben Vevő jelen pont szerinti vételár fizetési kötelezettségének nem tesz határidőben eleget, Eladó 5 (öt) naptári napos póthatáridő tűzésével felszólítja Vevőt a teljesítésre. A póthatáridő eredménytelen eltelte esetén Eladó azonnali hatállyal elállhat a szerződéstől.

1. Eladó az 1. pontban részletezett Eszközöket a teljes vételár megfizetését követő 2 (kettő) héten belül a Felek által előre egyeztetett időpontban az Eladó székhelyén a Vevő birtokába adja és Vevő azokat köteles birtokba venni. Az Eszközök birtokbaadását követően, azok Eladó székhelyéről történő elszállítása a Vevő feladata és felelőssége. Felek a birtokbaadás tényét átadás-átvételi jegyzőkönyvben rögzítik, mely alapján kiállításra kerül a végszámla. Eladó előteljesítésre jogosult. Az Eszközök tulajdonjoga, adásvétel jogcímén az Eszközök birtokának jelen pont szerinti átruházásával egyidejűleg száll át a Vevőre.

Amennyiben Vevő az Eszközök birtokba vételi és elszállítási kötelezettségének nem tesz határidőben eleget, Eladó 5 (öt) naptári napos póthatáridő tűzésével felszólítja Vevőt a teljesítésre, amely póthatáridő alatt Eladó az Eszközöket tárolja, a Vevő pedig köteles különösen az ebből eredő többletköltségeket (pl. raktározási és fenntartási költségek), valamint a kárveszélyt viselni.

Mind a vételár fizetési kötelezettség teljesítésére, mind a birtokba vételi, elszállítási kötelezettség teljesítésére kiszabott póthatáridő eredménytelen eltelte esetén Eladó azonnali hatállyal elállhat a szerződéstől, és ezen felül meghiúsulási kötbérre jogosult, melynek mértéke a nettó vételár 30 (harminc) %-a. A szerződés jelen bekezdésében meghatározott kötbér összegét az Eladó jogosult a vételárba beszámítani.

1. Eladó kijelenti, hogy az Eszközök üzemszerű működtetésre, rendeltetésszerű használatra nem alkalmasak, Eladó azokat kifejezetten dekorációs célra kívánja értékesíteni, amire tekintettel Eladó szavatossági, jótállási kötelezettségét teljes mértékben kizárja. Vevő tudomásul veszi, hogy az Eszközöket dekorációs céltól eltérően kizárólag saját felelősségére használhatja. Vevő kijelenti, hogy az Eladó fenti tájékoztatását tudomásul vette és kijelenti, hogy az Eszközök állapotával, műszaki hiányosságával teljesen tisztában van, valamint az Eszközök vételára az Eszközök állapotára tekintettel került meghatározásra.
2. Eladó kijelenti, hogy jelen adásvétel tárgyát képező Eszközök per-, teher- és igénymentesek, azokon harmadik személynek olyan joga nem áll fenn, amely Vevő tulajdonszerzését, tulajdonjogának gyakorlását akadályozná vagy korlátozná.
3. A Felek a jelen szerződés szerinti értesítéseiket, nyilatkozataikat az alábbi címre és személyeknek továbbítják:

Az Eladó részéről:

Benovicsová Laura

Cím: 1145 Budapest, Róna u. 174.

E-mail cím: benovics.laura@nfi.hu

A Vevő részéről:

\_\_\_

Cím: \_\_\_

Telefonszám: \_\_\_

E-mail cím: \_\_\_\_

A Felek a jelen szerződés teljesítése során írásbeli értesítésnek tekintik az elektronikus levélben továbbított levelet is, amennyiben a sikeres kézbesítést a fogadó e-mail rendszere visszajelezte.

1. Titoktartás

Felek a jelen szerződéssel, illetve az annak során teljesített szolgáltatással kapcsolatosan kölcsönösen kijelentik, hogy a teljesítés során tudomásukra jutott minden információt és adatot bizalmasan kezelnek és megőriznek, ezeket a másik Fél előzetes, írásbeli hozzájárulása hiányában nem hozzák nyilvánosságra vagy illetéktelen harmadik személy tudomására. A Vállalkozó a birtokába került információkat kizárólag a jelen szerződésben meghatározott feladatok teljesítése érdekében használhatja fel. A Felek titoktartási kötelezettsége a jelen szerződés megszűnését követően is, időbeli korlátozás nélkül fennmarad.

Felek rögzítik, hogy a titoktartási rendelkezések megszegése esetén a Megrendelő jogosult a jelen szerződéstől azonnali hatállyal elállni. Az elállás nem zárja ki a titoktartási kötelezettség megszegésére irányadó egyéb polgári- vagy büntetőjogi szankciók alkalmazását.

A Felek a jelen szerződéssel kapcsolatosan tudomásul veszik

1. az Állami Számvevőszékről szóló 2011. évi LXVI. törvény 5. § (5) bekezdésében, továbbá a Kormányzati Ellenőrzési Hivatalról szóló 355/2011. (XII. 30.) Korm. rendelet 3. §-ában foglaltakat, azaz az Állami Számvevőszék, illetve a Kormányzati Ellenőrzési Hivatal ellenőrzési jogosultságát, valamint
2. az információs önrendelkezési jogról és az információszabadságról szóló 2011. évi CXII. törvény 26. §-ban és az államháztartásról szóló 2011. évi CXCV. törvényben foglaltakat, amelyek alapján a szerződés lényeges tartalmáról szóló tájékoztatást, illetőleg a nyilvánosságra hozatalt a Felek még az üzleti titokra való hivatkozással sem tagadhatják meg.
3. Felek rögzítik, hogy az államháztartásról szóló 2011. évi CXCV. törvény alapján, a Vevőáltal nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

Eladó a jelen szerződés cégszerű aláírásával akként nyilatkozik, hogy a nemzeti vagyonról szóló 2011. évi CXCVI. törvény (a továbbiakban: "Nvt.") 3. § (1) bekezdés 1. pontja szerint átlátható szervezetnek minősül, továbbá vállalja, hogy a jelen Szerződés szerinti hasznosításban – a vele közvetlen vagy közvetett módon jogviszonyban álló harmadik félként – kizárólag átlátható szervezetek vesznek részt.

Az érintett fél köteles a másik felet haladéktalanul, de legkésőbb 3 (három) munkanapon belül írásban tájékoztatni, amennyiben ebben változás következik be. Az értesítési kötelezettség elmulasztása súlyos szerződésszegésnek minősül.

Az Nvt. alapján a valótlan tartalmú nyilatkozat alapján kötött szerződés semmisnek minősül.

1. ADATKEZELÉS A SZERZŐDÉS ELŐKÉSZÍTÉSE, MEGKÖTÉSE ÉS TELJESÍTÉSE KAPCSÁN

A kezelt személyes adatok

A Nemzeti Filmintézet Közhasznú Nonprofit Zrt. mint adatkezelő („Adatkezelő”) a partnereivel kötött szerződések kapcsán a természetes személy Fél, vagy a jogi személy, vagy jogi személyiség nélküli egyéb szervezet Fél képviselőjeként, kapcsolattartójaként eljáró természetes személyek személyes adatait (nevét, szükség esetén személyazonosító adatait, természetes személy esetén az adóazonosító jelét, egyéni vállalkozói számát, számlázási adatait, továbbá a kapcsolattartási adatokat, tehát a kapcsolattartó nevét, munkakörét, e-mail címét és telefonos elérhetőségét, illetve a szerződés teljesítése során keletkező egyéb adatokat) kezeli. Az adatkezelés kizárólag olyan adatkörre és arra a mértékre korlátozódik, amely a jelen pontban meghatározott adatkezelési célokhoz elengedhetetlenül szükséges. Az Adatkezelő a tárgybeli adatkezelései során különleges adatokat nem kezel.

Az adatkezelés célja és jogalapja

Az Adatkezelő a fenti személyes adatokat (1) a szerződés teljesítése és kapcsolattartás céljából, természetes személy Fél esetén a Féllel kötött szerződés teljesítése jogalapon, jogi személy Fél esetén a Féllel fennálló szerződés teljesítéséhez és az üzleti kapcsolattartáshoz fűződő jogos érdeke alapján, (2) a szerződéssel összefüggésben keletkező számviteli bizonylatok megőrzése céljából, az erre vonatkozó jogi kötelezettség alapján, illetve (3) a szerződésből eredő igények felmerülése esetén azok érvényesítése, védelme céljából az igényérvényesítéshez és a védekezéshez szükséges bizonyíthatósághoz fűződő jogos érdeke alapján kezeli.

Az előző bekezdésben említettek három eltérő célú és eltérő jogalapon folytatott adatkezelést képeznek.

Adatmegőrzési idők

A Fél adatait az Adatkezelő a szerződésből eredő jogi igények érvényesítésére irányadó 5 éves polgári jogi elévülési idő végéig, illetve a számviteli bizonylatok esetén az ezek őrzésére jogszabályban előírt 8 éves időtartamon keresztül őrzi meg. Jogi személy, vagy jogi személyiség nélküli egyéb szervezet képviselője, kapcsolattartója vonatkozásában a kapcsolattartási adatok kezelése addig történik, amíg az érintett a jogi személy képviselőjeként, kapcsolattartójaként eljár, feltéve, hogy a jogviszony megszűnéséről az Adatkezelő értesül, illetve olyan iratokat (pl. szerződések, számlák), amelyekben e személy feltüntetésre került, az adott irat megőrzésére irányadó, törvényben meghatározott idő végéig.

Az adatok címzettjei

Az adatokhoz az Adatkezelő számára IT szolgáltatásokat biztosító cégek, mint adatfeldolgozók férnek hozzá, továbbá az adatok továbbításra kerülhetnek – a szerződés tárgyától függően – támogatásban részesülő filmszakmai szereplőknek, filmprodukciós cégeknek, a Nemzeti Kommunikációs Hivatal részére, hatósági eljárásban eljáró szervek részére, illetve közös jogkezelők részére, amelyek önálló adatkezelőként járnak el, így saját adatkezelésük jogszerűségéért maguk felelnek.

Érintetti jogok

Az adatkezeléssel kapcsolatban az azzal érintett, fentiekben meghatározott magánszemélyeket, mint érintetteket megilleti a hozzáférés, a helyesbítés, a törlés, az adatkezelés korlátozása kérésének joga, valamint a tiltakozáshoz való jog és az adathordozhatósághoz való jog. Az Adatkezelő adatkezelése kapcsán esetlegesen elszenvedett sérelem esetén az érintett panaszjogával élhet a Nemzeti Adatvédelmi és Információ szabadság Hatóságnál, vagy bírósághoz fordulhat.

Automatizált döntéshozatal

A fentiekben meghatározott adatkezelés során automatizált döntéshozatal, vagy profilalkotás nem történik.

Adatkezelési tájékoztató

Az Adatkezelő rögzíti, hogy az általa megkötött szerződésekkel kapcsolatos részletes adatkezelési tájékoztató az Adatkezelő honlapjának alábbi felületén érhető el:

<https://nfi.hu/a-filmintezetrol/adatkezelesi-tajekoztatok/a-nemzeti-filmintezet-kozhasznu-nonprofit-zrt-szerzodeskezelessel-osszefuggo-adatkezeleserol.html>

1. Jelen szerződés a Felek aláírásával lép hatályba, és a Feleknek a jelen szerződésben foglalt kötelezettségeik kölcsönös és maradéktalan teljesítésével, vagy a Felek közös írásbeli megállapodásával szűnik meg. Amennyiben Felek eltérő időpontban írják alá a szerződést, akkor a jelen szerződés hatálybalépésének napja megegyezik a szerződő Felek közül utolsóként aláíró aláírásának napjával.
2. A jelen szerződésben nem szabályozott kérdésekben Magyarország jogszabályait, különösen a Polgári Törvénykönyvről szóló 2013. évi V. törvény rendelkezéseit kell alkalmazni. A közöttük keletkező esetleges jogvita esetén a szerződő Felek a vitás kérdéseket megkísérlik békés úton rendezni, ennek sikertelensége esetére a felek hatáskörrel és illetékességgel rendelkező magyar bírósághoz fordulnak.

Felek jelen szerződést, mint akaratukkal mindenben megegyezőt, közös átolvasás és értelmezés után jóváhagyólag aláírták.

Mellékletek:

1. számú melléklet: Birtokbaadási jegyzőkönyv minta,

2. számú melléklet: Eszköz(ök)ről készült fényképfelvételek.

|  |  |  |
| --- | --- | --- |
| Budapest, 2023. \_\_\_. \_\_\_.  |  | Budapest, 2023. |
|  |  |  |
|  |  |  |
|   |  |   |
| **Nemzeti Filmintézet Közhasznú Nonprofit Zrt.** |  |  |
| Eladó |  | Vevő |
| Képviseli: Ottinger Ildikó Andrea NFI Stúdió igazgató, meghatalmazás alapján |  |  |

1. számú melléklet

**BIRTOKBAADÁSI JEGYZŐKÖNYV MINTA**

|  |  |
| --- | --- |
| **A BIRTOKBAADÁS HELYE, IDŐPONTJA:** | 1145 Budapest, Róna u. 174., 2023. [\_\_\_] |
| **ELADÓ NEVE:** | **Nemzeti Filmintézet Közhasznú Nonprofit Zrt.** |
| **ELADÓ KÉPVISELETÉBEN:** |  |
| **VEVŐ NEVE:** |  |
| **VEVŐ KÉPVISELETÉBEN:** |  |
| Jelenlévők rögzítik, hogy Eladó és Vevő filmes eszközök adásvétele tárgyában adásvételi szerződést kötöttek. Jelenlévők rögzítik, hogy az adásvételi szerződéssel összhangban Eladó az eszközöket a Vevő birtokába adta, míg Vevő azokat Eladótó birtokba vette. |
| MEGJEGYZÉSEK: |

Dátum: Budapest,

|  |  |
| --- | --- |
|  |  |
| **Eladó képviselőjének aláírása** | **Vevő képviselőjének aláírása** |

3. számú melléklet: Eszköz(ök)ről készült fényképfelvételek